**Kodeoppgave**

Årets kodeoppgave er relatert til bransjen vi jobber innenfor, fintech. Det er en åpen oppgave hvor det er opp til dere hva dere gjør og hvilken teknologi dere bruker. Det er dermed mulig å løse den uavhengig av om du foretrekker backend, frontend eller liker begge deler i form av full stack.

I Stacc har vi et API for å beregne nedbetalingsplanen for lån. En nedbetalingsplan består av alle innbetalingene på lånet i løpet av lånets løpetid. Vanlige parameter som hentes ut fra planen er: terminbeløp, renter, gebyr, restgjeld og innbetalingsdato.

Du finner API`et vårt på denne url’en: <https://visningsrom.stacc.com/dd_server_laaneberegning/rest/laaneberegning/v1/nedbetalingsplan>

Requester mot denne skal gjøres ved å bruke HTTP metoden POST med en payload på JSON-format (Content-type:application/json).

Eksempel på JSON payload:

|  |
| --- |
| {  "laanebelop": 2000000,  "nominellRente": 3,  "terminGebyr":30,  "utlopsDato":"2045-01-01",  "saldoDato":"2020-01-01",  "datoForsteInnbetaling":"2020-02-01",  "ukjentVerdi":"TERMINBELOP" } |

Se vedlagt fil «nedbetalingsplan.json» for å se hvordan responsen fra requesten ser ut.

**Forslag til mulige oppgaver:**

1. Lag en webapp som visualiserer en nedbetalingsplan, enten som en tabell, grafisk eller en kombinasjon av disse. Du velger selv om du vil konsumere vårt API eller om du ønsker å bruke responseksempelet direkte i løsningen din.
2. Implementer koden bak en nedbetalingsplan i valgfritt programmeringsspråk.
3. Mulig utvidelse av b) er å tilgjengeligjøre API’et via HTTP.
4. Kombinasjon av a,b og c.

Eneste krav til oppgaven er at den på en eller annen måte dreier seg om en nedbetalingsplan. Du trenger ikke begrense deg til forslagene over, har du en god idè ser vi frem til å få et innblikk i den.

Besvarelsen kan gjerne ligge på din GitHub/BitBucket konto eller så sender du koden til Øystein sammen med en beskrivelse av hva du har gjort og hvordan vi kan kjøre koden.

Lurer du på noe relatert til oppgaven må du ikke nøle med å ta kontakt med Øystein Pettersen på epost [oystein.pettersen@stacc.com](mailto:oystein.pettersen@stacc.com).

Lykke til!